שחר בק

שחר בק (נולד ב-15 במרץ 1977) הוא קצין בצה"ל בדרגת תת-אלוף. שימש כמפקד המכללה לפיקוד טקטי, מפקד יהל"ם, קצין ההנדסה של פיקוד הדרום ומפקד גדוד 603.

ביוגרפיה

שירות צבאי 

בק התגייס לצה"ל בשנת 1996, ושובץ בחיל ההנדסה הקרבית. בשנת 2010 מונה למפקד גדוד 603, ושימש בתפקיד עד שנת 2012. לאחר מכן מונה למפקד גדוד דקל בבה"ד 1 בין השנים 2012–2013.
בשנת 2014 הועלה לדרגת אל"ם ומונה לקצין ההנדסה של פיקוד הדרום, ושירת בתפקיד עד שנת 2016. לאחר מכן היה חניך במכללה לביטחון לאומי במחזור מ"ד (2016–2017).

ב-27 בספטמבר 2017 מונה למפקד יהל"ם. הוא פיקד על היחידה בין היתר במבצע מגן צפוני בו היחידה איתרה וניטרלה 6 מנהרות טרור חוצות גדר שחפר חזבאללה בגבול ישראל-לבנון. ליהל"ם הוענק צל"ש מאת מפקד פיקוד הצפון, אלוף יואל סטריק, על המבצע המוצלח. ב-31 ביולי 2019 סיים את תפקידו. ב-24 באוקטובר 2019 מונה למפקד המכללה לפיקוד טקטי. ב-2 בנובמבר 2020 הוחלט על מינויו לסגן צבאי למבקר מערכת הביטחון ועל העלאתו לדרגת תא"ל.

ב-9 באוגוסט 2021 הוענקה לו דרגת תת-אלוף.

ב-2 בספטמבר 2021 נכנס לתפקידו כסגן הצבאי למבקר מערכת הביטחון.

חיים אישיים 

בק נשוי ואב לארבעה.

בק, בעל תואר ראשון בפסיכולוגיה ובסוציולוגיה מאוניברסיטת בר-אילן, ובעל תואר שני בלימודי ביטחון לאומי מאוניברסיטת חיפה. בשנת 2022 החל לימודים לתואר שני נוסף עם התמחות בביקורת במסגרת מנהל ומדיניות ציבורית מאוניברסיטת חיפה.

קישורים חיצוניים

הערות שוליים

מפקדי גדוד 603
מפקדי גדוד דקל
קציני הנדסה של פיקוד הדרום
מפקדי יהל"ם
מפקדי המכללה לפיקוד טקטי
בוגרי המכללה לביטחון לאומי
תתי-אלופים בצה"ל
בוגרי אוניברסיטת בר-אילן
ישראלים שנולדו ב-1977